# นัตสึมิ อาเบะ
นัตสึมิ อาเบะ (เกิด 10 สิงหาคม พ.ศ. 2524) เป็นนักร้องและนักแสดงหญิงชาวญี่ปุ่นสังกัด "เฮลโล! โปรเจกต์" อดีตสมาชิกกลุ่มนักร้องหญิง "มอร์นิงมุซุเมะ"

 ประวัติการทำงาน 
ในปี พ.ศ. 2540 นัตสึมิ อาเบะ ได้เข้ามาเป็นสมาชิกรุ่นแรกของมอร์นิงมุซุเมะ กลุ่มนักร้องหญิงชื่อดังของญี่ปุ่น เธอได้รับหน้าที่ให้เป็นนักร้องนำในเพลงซิงเกิลหลาย ๆ เพลง (โดยเฉพาะช่วงก่อนหน้าที่มากิ โกะโต สมาชิกรุ่นที่สาม จะเข้ามาอยู่ในกลุ่ม)โดยผลงานที่เป็นที่รู้จักกันมากที่สุดก็คือเพลง ฟูรุซาโตะ เหตุเพราะว่า ในเพลงนี้เธอได้รับหน้าที่ให้ร้องนำเพียงผู้เดียว ส่วนสมาชิกในกลุ่มคนอื่น ๆ ได้รับบทบาทเป็นเพียงนักร้องในแนวเสียงคอรัสและแบ็คอัพเท่านั้น 

นอกจากงานเพลงที่เธอสร้างร่วมกับกลุ่มแล้ว อะเบะยังได้ร้องเพลงในฐานะศิลปินเดี่ยวออกมาอีกจำนวนหนึ่ง เช่น เพลงประกอบภาพยนตร์โฆษณาที่เธอร่วมแสดงด้วย และเพลง โอโตโกะ โทโมดาจิ ซึ่งมีการบันทึกเอาไว้ในอัลบั้ม อิกิมัสโชะอิ! ซึ่งเป็นอัลบั้มที่สี่ของมอร์นิงมุซุเมะ   

ทางด้านงานการแสดง เธอได้เล่นบทนำในละครและภาพยนตร์ของมอร์นิงมุซุเมะในเรื่อง เลิฟว์ เซ็นจูรี และ พินช์รันเนอร์ และยังได้มีโอกาสไปแสดงละครโทรทัศน์อื่น ๆ นอกเหนือจากสังกัดตนเองอีกด้วย เช่นเรื่อง เนิร์ซแมน เป็นต้น

อะเบะไม่เคยได้เข้าร่วมกับกลุ่มนักร้องย่อยของมอร์นิงมุซุเมะเลย แต่เคยได้เข้าไปร่วมงานในกลุ่มพิเศษที่ถูกตั้งขึ้นตามระบบชัฟเฟิล ยูนิทส์ ของเฮลโล! โปรเจกต์ เท่านั้น อย่างเช่นกลุ่ม คีโระ 5 และ โอโดรุ 11 เป็นต้น

ในปีพ.ศ. 2546 อะเบะได้ตั้งทีมนักร้องร่วมกับโยซูมิ เคโกะ อดีตสมาชิกของโรกุเซ็มมง โดยเป็นกลุ่มนักร้องสองคนที่ถูกขนานนามว่ากลุ่ม “แม่กับลูกสาว” ซึ่งกลุ่มนี้ได้สร้างผลงานเพลงซิงเกิลหนึ่งเพลง โดยงานนี้เป็นการสร้างที่มีจุดประสงค์เพื่อที่จะเตรียมพร้อมในการทำงานเป็นศิลปินเดี่ยวของเธอ  

จนกระทั่งในช่วงฤดูร้อนของปีเดียวกัน อะเบะได้เริ่มงานในฐานะของศิลปินเดี่ยวอย่างเป็นทางการ โดยเพลงซิงเกิลเพลงแรกของเธอมีชื่อว่า 22 ไซ โนะ วาตาชิ ซึ่งได้เปิดตัวครั้งแรกในวันที่ 13 สิงหาคม ไม่กี่วันจากวันเกิดปีที่ 22 ของเธอ ส่วนซีดีเพลงเดี่ยวของเธอก็ได้วางจำหน่ายหลังจากนั้นมาไม่นานนัก โดยผลงานส่วนใหญ่ในงานชุดนั้นจะเป็นเพลงของกลุ่มมอร์นิงมุซุเมะที่เธอนำมาขับร้องใหม่ 

ในครั้งที่มอร์นิงมุซุเมะได้แบ่งตัวเองออกเป็นสองกลุ่ม เพื่อความสะดวกในการตระเวนทัวร์คอนเสิร์ตภายในประเทศญี่ปุ่น อะเบะก็ได้รับหน้าที่ให้เป็นหัวหน้าของกลุ่ม มอร์นิงมุซุมะ ซากูระกูมิ ที่เป็นหนึ่งในสองกลุ่มซึ่งถูกแบ่งออกมา จนกระทั่งวันที่ 25 มกราคม พ.ศ. 2547 หลังจากการทัวร์ฤดูหนาวของนักร้องในสังกัดเฮลโล! โปรเจกต์ จบลงไปแล้ว นัตสึมิ อาเบะ ก็ได้ ‘สำเร็จการศึกษา’ จากมอร์นิงมุซุเมะไป เพื่อที่จะได้ทุ่มเวลาให้แก่งานเพลงเดี่ยวของเธออย่างเต็มที่

หลังจากนั้นมา อะเบะได้สร้างงานซิงเกิลออกมาอีกหลายงาน และขณะเดียวกัน เธอก็ยังได้มาร่วมทำกิจกรรมต่าง ๆ ของทางเฮลโล! โปรเจกต์ อยู่เรื่อย ๆ อย่างเช่น แสดงคอนเสิร์ต หรือร่วมงานเพลงกับอายะ มัตสึอุระ และมากิ โกะโต ในกลุ่มที่ชื่อว่า โนจิอุระ นะสึมิ และเข้าไปเป็นส่วนหนึ่งในเพลงที่ชื่อว่า ออล ฟอร์ วัน แอนด์ วัน ฟอร์ ออล ร่วมกับศิลปินทุกคนและกลุ่มนักร้องทุกกลุ่มที่อยู่ในเฮลโล! โปรเจกต์ เป็นต้น

ในช่วงปลายปีพ.ศ. 2547 อะเบะต้องพบกับข่าวอื้อฉาวเกี่ยวกับเรื่องที่เธอได้นำเอาบทกลอนของผู้อื่นมาเขียนเอาไว้ในผลงานสมุดรวมภาพของตนเองโดยไม่ได้รับอนุญาต ทำให้เธอต้องออกมารับผิดชอบผ่านสื่อโดยการขอโทษ และได้พักงานตัวเองเป็นเวลา 3 เดือน โดยในช่วงเวลานั้น เธอจะไม่ร่วมงานใด ๆ ในสังกัดเลย รวมไปถึงการแสดงคอนเสิร์ต ‘สำเร็จการศึกษา’ ของคาโอริ อีดะ เพื่อนร่วมรุ่นก่อตั้งของเธอ ในเดือนมกราคม พ.ศ. 2548 ด้วย นอกจากนั้นแล้ว อัลบั้มเพลงของเธอ ที่มีกำหนดการณ์วางจำหน่ายในช่วงต้นปีเดียวกัน และผลงานซิงเกิลที่ชื่อว่า นาริยามะไน แทมบูริน ที่จะเปิดตัวในวันที่ 26 มกราคม ก็ต้องถูกยกเลิกไปด้วย 

จนกระทั่งเดือนกุมภาพันธ์ พ.ศ. 2548 อะเบะก็ได้กลับเข้ามาทำงานอีกครั้ง โดยในเดือนสิงหาคมปีเดียวกัน เธอได้เปิดตัวเพลงซิงเกิลที่ 5 ของเธอ ที่ชื่อว่า โคย โนะ ฮานะ และได้เข้าร่วมเป็นสมาชิกของกลุ่มพิเศษของเฮลโล! โปรเจกต์ ที่ชื่อ DEF.DIVA ร่วมกับมากิ โกะโต, ริกะ อิชิกาวะ และอายะ มัตสึอุระ 

ในเดือนพฤศจิกายนปีเดียวกัน เธอได้ออกผลงานซิงเกิลมาอีกหนึ่งเพลง โดยใช้ชื่อว่า ทาการะโมโนะ หรือในอีกชื่อหนึ่งคือ เซ็ง ซึ่งชื่อที่สองนี้มีที่มาจากชื่อของตัวละครหลักที่รับบทโดยอะเบะ ในเรื่อง ทาการะโมโนะ นั่นเอง

ฤดูใบไม้ผลิปี พ.ศ. 2549 สวีท-โอ-ฮอลิค ซิงเกิลใหม่ของอะเบะก็ได้เปิดตัวออกมาสู่ผู้ฟัง พร้อมกันกับอัลบั้มเพลงใหม่ของเธอที่ชื่อว่า เซคคันด์~ชิมิวาตารุ โอโมย และในปีเดียวกันนี้เอง นะสึมิและอาซามิ อะเบะ น้องสาวแท้ ๆ ของเธอ ได้ร่วมกันแสดงละครโทรทัศน์ของญี่ปุ่นอีกด้วย โดยละครเรื่องนี้จะมีเนื้อหาเกี่ยวกับ เดอะ พีนัทส์ -- กลุ่มนักร้องดูโอแนวป็อปชาวญี่ปุ่น ที่โด่งดังในช่วงยุค 60

ในเดือนมิถุนายนของปีเดียวกัน หลังจากที่ผลงานสมุดรวมภาพถ่ายชุด écru ได้ตีพิมพ์ไปแล้ว ก็เกิดกระแสการรวมตัวกันของคนที่เกลียดเธอขึ้นในโลกออนไลน์ ที่เป็นเช่นนี้ก็เพราะมีการกล่าวหาว่า อะเบะได้ฆ่าเต่ากระซึ่งเป็นสมบัติของชาติญี่ปุ่นในดีวีดีบันทึกเบื้องหลังการทำงานในสมุดรวมภาพชุดนี้ แต่ภาพนั้นไม่ปรากฏออกมาภายนอกเนื่องจากว่าเจ้าหน้าที่ฝ่ายผลิตได้ตัดมันทิ้งไปแล้ว แต่ถึงอย่างไรก็ตาม คนส่วนใหญ่ก็ยังเชื่อว่าข่าวนี้เป็นเพียงการปล่อยข่าวลวงออกมาเพื่อที่จะสร้างเรื่องอื้อฉาวในวงการบันเทิงอีกเรื่องหนึ่งเท่านั้น ส่วนตัวอะเบะเองก็ปฏิเสธที่จะแสดงความคิดใด ๆ เกี่ยวกับประเด็นนี้ และข่าวดังกล่าวนี้ก็มิได้กระทบกับงานที่เธอได้ทำในเฮลโล! โปรเจกต์ แต่อย่างใด

นอกจากนั้นแล้ว ผลงานเพลง อามาซูงิตะ คาจิตสึ ของเธอ ซึ่งเปิดตัวครั้งแรกในเดือนตุลาคมของปีเดียวกัน ก็ยังขึ้นไปติดอันดับที่ 5 ของตารางโอริคอน ชาร์ท แบบสวนกระแสกลุ่มคนที่เกลียดเธออีกด้วย (เพลงอามาซูงิตะ คาจิตสึ เป็นผลงานของเธอที่ติดอันดับสูงที่สุดเท่าที่เธอเคยทำมา)

และในช่วงต้นปีพ.ศ. 2550 อะเบะก็ได้รับเลือกให้เป็นหนึ่งในสมาชิกของกลุ่มนักร้องที่ชื่อ มอร์นิงมุซุเมะ ทันโจ 10 เน็งคิเน็นไต  ร่วมกับคาโอริ อีดะ, มากิ โกะโต, ริซะ นีงากิ และโคฮารุ คูซูมิ กลุ่มนี้เป็นกลุ่มนักร้องเฉพาะกิจที่ตั้งขึ้นมาเพื่อฉลองการก่อตั้งกลุ่มมอร์นิงมุซุเมะครบ 10 ปี โดยเพลงประจำกลุ่มที่ชื่อ โบกูระ กะ อิกิรุ มาย เอเชีย  จะเปิดตัววันแรกในวันที่ 24 มกราคมศกนี้

 การปรากฏตัวในประเทศไทย 
นัตสึมิ อาเบะ มีกำหนดการเดินทางมาปรากฏตัวในประเทศไทยวันที่ 31 สิงหาคม พ.ศ. 2551 ในงาน แจแปนเฟสตาอินแบงคอก 2008 บายไมนิจิ ณ พาร์คพารากอน เพื่อมาเปิดแสดงสดมินิคอนเสิร์ตและทำกิจกรรมอื่น ๆ ที่เกี่ยวข้องบทบรรณาธิการ, J-Spy (Vol. 9 ฉบับที่ 106, สิงหาคม 2551.)

 รายละเอียดปลีกย่อย 
 โนโซมิ สึจิ มักจะเรียกเธอว่า นะจิมิ ส่วนยูโกะ นากาซาวะ กับเค ยาซูดะ จะเรียกเธอว่า นัตสึอัง
 น้องสาวของเธอที่ชื่ออาซามิ อะเบะ ได้เริ่มทำงานทางดนตรีของตัวเองเป็นครั้งแรกเมื่อปีพ.ศ. 2546
 ชื่อ "นะสึมิ" ของเธอ มีที่มาจากตัวละครที่ชื่อ อาซาอิ นะสึมิ ซึ่งนำแสดงโดย คาโอริ โมโมอิ ในละครโทรทัศน์ญี่ปุ่นเรื่อง จตโตะ มาย เวย์ (ฉายเมื่อพ.ศ. 2522)
 แรงบันดาลใจที่ทำให้อะเบะอยากเป็นนักร้องนั้นเกิดขึ้นหลังจากที่เธอได้ฟังเพลง จีซานะ โคโระ คาระ ของวงจูดีย์ แอนด์ แมรีย์ เมื่อตอนที่เธอยังเป็นนักเรียนอยู่
 วันที่ 6 ตุลาคม 2550 อะเบะถูกดำเนินคดีเกี่ยวกับอุบัติเหตุทางการจราจร หลังจากที่เธอขับรถชนรถจักรยานยนต์ขณะที่เธอกำลังเลี้ยวรถออกจากที่จอดรถ เป็นผลให้ผู้ขับรถจักรยานยนต์ได้รับบาดเจ็บเล็กน้อยบริเวณศอกและหลัง ส่วนตัวเธอไม่ได้รับบาดเจ็บแต่อย่างใด ก่อนหน้าที่จะเกิดอุบัติเหตุ อะเบะเพิ่งได้รับใบอนุญาตขับขี่มาไม่ถึง 1 ปี และรถของเธอยังคงติดสติคเกอร์สำหรับผู้ที่เรียนขับรถอยู่ เรียกข้อมูล 25 ตุลาคม 2550 เรียกข้อมูล 25 ตุลาคม 2550

 กลุ่มนักร้องที่สังกัด 
 กลุ่มนักร้องในเฮลโล! โปรเจกต์
 มอร์นิงมุซุเมะ (พ.ศ. 2540 – พ.ศ. 2547)
 โนจิอูระ นะสึมิ (พ.ศ. 2547)
 DEF.DIVA (พ.ศ. 2548)
 กลุ่มย่อยในมอร์นิงมุซุเมะ
 มอร์นิงมุซุเมะ ซากูระ กูมิ (พ.ศ. 2546 –  พ.ศ. 2547)
 กลุ่มนักร้องผสมของเฮลโล! โปรเจกต์
 พ.ศ. 2543 : คีโระ 5 
 พ.ศ. 2544 : 10นิง-มะสึริ
 พ.ศ. 2545 : โอะโดะรุ 11
 พ.ศ. 2546 : ซอลท์5 
 พ.ศ. 2547 : เอช!พี ออลสตาร์ส 

 ผลงาน 
สำหรับผลงานเพลงที่เธอได้สร้างไว้ในฐานะของสมาชิกกลุ่มมอร์นิงมุซุเมะ โปรดดูที่บทความ ผลงานของมอร์นิงมุซุเมะ
 
 เพลงซิงเกิล 
 Title Release date Peak chart position Copies sold Miscellaneous info  April 30, 2003 18 15,689 A duet with   August 12, 2003 2 81,460 Used as the theme song for .  November 19, 2003 22 16,410 Abe is credited as , the song was a double A-side together with 's .  June 1, 2004 7 55,113  August 10, 2004 5 47,351  April 19, 2005 5 36,248  August 30, 2005 9 30,450  November 30, 2005 23 11,851 Abe is credited as  on this release.  April 12, 2006 8 17,087  June 28, 2006 14 14,015  October 4, 2006 5 22,204  May 9, 2007 15 11,817   October 24, 2007 13 11,531   January 16, 2008 9 14,538 A duet with  of °C-ute.  December 3, 2008 29 6,474  September 15, 2010 22 3,741

 อัลบั้มเพลง 
 Title Release date Peak chart position Copies sold Type  February 4, 2004 2 79,483 Studio album  March 29, 2006 9 23,972 Studio album 25 ~Vingt-Cinq~ March 14, 2007 21 12,825 Mini album

 ดีวีดี 
ชื่อชุดชื่อภาษาญี่ปุ่น/อังกฤษวันที่วางจำหน่ายหมายเหตุมิวซิเคิล โอกาเอริミュージカル「おかえり」19 พ.ค. 47-อะเบะ นะสึมิ ~มอร์นิงมุซุเมะ ซตสึเงียวอุ เม็มโมเรียล~安倍なつみ ~モーニング娘。卒業メモリアル~28 ก.ค. 47-อะเบะ นะสึมิ เฟิรสท์ คอนเสิร์ต ทัวร์ 2004 ~อานาตะ อิโระ~安倍なつみファーストコンサートツアー2004 ～あなた色～27 ต.ค. 47-อาโลฮาโละ! อะเบะ นะสึมิ ดีวีดีアロハロ! 安倍なつみ DVD22 พ.ย. 48-อะเบะ นะสึมิ เฟิรสท์ คอนเสิร์ต ทัวร์ 2005 อากิ ~24 กะรัต~安倍なつみコンサートツアー2005秋 ～24カラット～25 ม.ค. 49-ทาการาโมโนะたからもの1 มี.ค. 49ดีวีดีละครที่นัตสึมิ อาเบะ แสดงร่วมกับเมงูมิ มูรากามิอะเบะ นะสึมิ เฟิรสท์ คอนเสิร์ต ทัวร์ 2006 ฮารุ ~โอโตเมจิกกุ แบงค์~安倍なつみコンサートツアー2006春 ～おとめちっくBａｎｋ～23 ส.ค. 49-อะเบะ นะสึมิ ซิงเกิล วี คลิปส์ ①安倍なつみ シングルVクリップス①20 ธ.ค. 49-นัตสึมิ อาเบะ ไลฟว์ แอท ชิบูยะ โอ-อีสท์NATSUMI ABE ACOUSTIC LIVE at Shibuya O-EAST27 ธ.ค. 49-

 สมุดรวมภาพ 
 Title Release date ISBN Photobook information Solo  December 1999 ISBN 4-8470-2556-3 First solo photobook.  November 11, 2001 ISBN 4-8470-2685-3 Second solo photobook.  February 25, 2004 ISBN 4-8470-2794-9 Third solo photobook. Natsumi Abe in Hello! Project 2004 Summer September 28, 2004 ISBN 4-8124-1836-4   May 27, 2005 ISBN 4-8470-2864-3 Forth solo photobook.  July 6, 2005 ISBN 4-8124-2249-3   November 1, 2005 ISBN 4-04-894262-X Fifth solo photobook. Écru June 12, 2006 ISBN 4-8470-2938-0 Sixth solo photobook. sCene March 28, 2007 ISBN 978-4-04-894487-8 Seventh solo photobook. Cám Ơn November 25, 2007 ISBN 4-8470-4053-8 Eighth solo photobook. Photographed in Vietnam. Group  September 2003 ISBN 4-8463-0526-0  Natsumi Abe & Berryz Kobo - Hello! Project 2005 Summer May 25, 2005 ISBN 4-902577-05-4  Natsumi Abe & v-u-den - Hello! Project 2006 Winter April 2006 ISBN 4-8124-2677-4 

 ถ่ายแบบปฏิทิน 
ชื่อผลงานชื่อภาษาญี่ปุ่นวันที่วางจำหน่ายนัตสึมิ อาเบะ 2004 คาเล็นดาร์安倍なつみ 2004カレンダーต.ค. 46นัตสึมิ อาเบะ 2005 คาเล็นดาร์安倍なつみ 2005カレンダーก.ย. 47นัตสึมิ อาเบะ 2006 คาเล็นดาร์安倍なつみ 2006カレンダー12 ต.ค. 48นัตสึมิ อาเบะ 2007 คาเล็นดาร์安倍なつみ 2007カレンダーต.ค. 49